  МОДЕЛ УГОВОРА

УГОВОР О ИЗВОЂЕЊУ РАДОВА

Закључен између:

1. ЈКП “БЕОГРАДСКЕ ЕЛЕКТРАНЕ” из Београда, улица Савски насип број 11, МБ: 7020210, ПИБ: 100139344, ЈБКЈС: 81348, које заступа Вања Вукић, в.д. директор ( у даљем тексту: Београдске електране) и МИНИСТАРСТВА ФИНАНСИЈА, са седиштем у Београду, Кнеза Милоша бр. 20, матични бр. 17862146, ПИБ: 108213413, ЈБКЈС: 10520 (у даљем тексту. Министарство), које заступа Синиша Мали,  потпредседник Владе и министар финансија, (у даљем тексту: Наручиоци)
 и

2. ...................................................................,

из ......................................................., 

      МБ: ..............., ПИБ: .................. 

      које заступа ...................................................... 

...................................................................,

из ......................................................., 

      МБ: ..............., ПИБ: .................. 

      које заступа ...................................................... 

...................................................................,

из ......................................................., 

      МБ: ..............., ПИБ: .................. 

      које заступа ...................................................... 

(Уколико постоји више чланова групе од остављеног простора, понуђач може повећати исти)

      (у даљем тексту: Извођач радова)

Уговорне стране сагласно констатују да:

-се предметна јавна набавка спроводи као заједничка набавка у складу са одредбама члана 80. став 1. и став 2. Закона о јавним набавкама („Службени гласник РС”, бр. 91/19 и 92/23 - у даљем тексту: Закон), на основу Споразума о спровођењу заједничке јавне набавке, заведеног код Министарства под бр. 1335706-1 2024 10520 008 003 427 000, а код Београдских електрана под бр. КД-25638/24 оба од 12. априла 2024. године;

-су Београдске електране са Министарством, сагласно одредбама Закона, спровели отворени поступак јавне набавке радова под називом Изградња тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадионˮ, ___________, на основу јавног огласа објављеног на Порталу јавних набавки, и на Порталу службених гласила Републике Србије и бази прописа;

· је Извођач радова посредством Портала јавних набавки дана _______________(попуњавају Београдске електране), доставио понуду бр.__________________ године (биће преузето из понуде), која у потпуности испуњава захтеве Наручиоца из конкурсне документације и саставни је део овог уговора;
· је у складу са чланом 146. и чланом 151. став 1. Закона, на основу понуде Извођача радова и Одлуке о додели уговора бр. _____________________ од ____________ године (попуњавају Наручиоци), изабран Извођач радова, као и да је истекао рок за подношење захтева за заштиту права, чиме су се стекли услови за закључење овог уговора (уколико је поднето више благовремених понуда у смислу Закона, у супротном ова алинеја ће бити изостављена из уговора).
· је у складу са чланом 146. Закона, на основу понуде Извођача радова и Одлуке о додели уговора бр. _____________________ од ____________ _______________________ године (попуњавају Наручиоци), изабран Извођач радова за извршење предмета јавне набавке, као и да је овај уговор, сагласно члану 151. став 2. тачка 3) Закона, закључен пре истека рока за подношење захтева за заштиту права (уколико је поднета једна понуда, која је одговарајућа у смислу Закона, у супротном ова алинеја ће бити изостављена из уговора).
Члан 1.

Предмет овог Уговора је набавка радова по систему ''кључ у руке'': Изградња тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион (у даљем тексту: радови), који су Наручиоци доделили Извођачу радова након претходно спроведеног отвореног поступка јавне набавке радова по јавном позиву за подношење понуда број 15 ОР/24, а на основу Одлуке о додели уговора број __________ од _________ године, у свему према усвојеној понуди број _____________, која је примљена преко Портала јавних набавки дана ________ године и техничкој спецификацији уз исту, које представљају саставни део овог Уговора.

Уговорене радове Извођач се обавезује да изведе Београдским електранама по систему „кључ у руке“, односно Извођач се обавезује да изради пројекат за извођење, обезбеди радну снагу, материјал, испоручи Кључну и сву другу опрему, припремно-завршне радове, изврши грађевинске, грађевинско-занатске, машинске, електро, изврши испитивање и пуштање у погон, као и све друго неопходно за потпуно извршење радова који су предмет овог уговора, односно пуштање у редовну намену постројења из претходног става овог члана. Под Кључном опремом имају се сматрати гасне турбине, измењивачи топлоте за систем даљинског грејања, апсорпциони чилери, механички чилери, гасни котлови, расхладне куле, пумпе, запорни и регулациони вентили.
У случају да Извођач радова ангажује подизвођача: 
Извођач радова у потпуности одговара Наручиоцу за извршење свих обавеза из овог уговора, укључујући и обавезе које је поверио подизвођачу 
„__________________________” из _____________________, ул.__________бр.______. 

„__________________________” из _____________________, ул.__________бр.______. 

„__________________________” из _____________________, ул.__________бр.______. 

Извођач радова ће наведеног/е подизвођача/е ангажовати за извршење следећих    обавеза: 

-________________________________________________________________________________________________________________________________________________________________________________________________________________________________________________________________________________________________________________________________________. (уписати опис обавеза подизвођача са назнаком процентуалног учешћа у укупној уговореној цени уз назнаку да ли се непосредно плаћа подизвођачи. У случају потребе наставити линије тако да обухвате све подизвођаче. Уколико Извођач радова не ангажује подизвођача, ст. 3. и 4. овог члана ће бити изостављени из уговора).

Члан 2.

Саставни део овог уговора чине:

· Техничка спецификација, укључујући и ситуациони план,

· Понуда Извођача бр. _______, од дана_______,

· Усаглашен детаљни Динамички план радова.
Обавезе Наручилаца 
Члан 3.

Београдске електране се обавезује:

· да обезбеде и доставе Извођачу радова пројектну документацију до нивоа који укључује ПГД, у најкраћем могућем року по потписивању овог Уговора. Уколико Извођач радова понуди технологију која изискује измену грађевинске дозволе, измена или прибављање нове грађевинске дозволе је искључива обавеза и одговорност Извођача, а без утицаја и измене рокова предвиђених усаглашеним детаљним динамичким планом радова.

· да доставе Извођачу радова сву расположиву документацију, битну за реализацију уговора, таксативно набројану у техничкој спецификацији, у најкраћем могућем року по потписивању овог Уговора; 
· да именује надзорног органа и о именовању истог обавести Извођача радова,

· да у најкраћем могућем року исходује грађевинску дозволу по потписивању овог Уговора,

· да прибави сва одобрења, сагласности и/или дозволе од локалних, државних органа, јавних предузећа и/или комуналних организација, који су неопходни за извршење Уговора о сопственом трошку;

· да обезбеди неопходно гориво, електричну енергију, воду и остале неопходне радне флуиде на постројењу током пуштања у рад и експлоатације,

· да уведе Извођача радова у посао,

· да учествује у преузимању, испитивању и инспекцији,

· да пристигле ситуације, оверене од стране надзорног органа, доставе Министарству на плаћање на начин и у роковима предвиђеним овим уговором.
Обавезе Извођача радова

Члан 4.

Извођач радова се обавезује:

- да благовремено и детаљно проучи сву документацију достављену од стране Београдских електрана,

- да, у року од 30 (тридесет) дана од дана обостраног потписивања уговора, усагласи са Наручиоцима и изради детаљан динамички план извршења уговорних обавеза, а на основу прелиминарног динамичког плана радова достављеног уз Понуду, са јасно назначеним свим потребним активностима за извршење овог уговора у целини,

- да је, и пре потписивања овог Уговора, а до истека рока за подношење понуда, упознат са ситуацијом и околностима на месту на којем ће се изводити радови и да је упознат са подацима и условима према којима ће вршити извођење радова,

- да достави средства финансијског обезбеђења из овог уговора,

- да уђе у посао, по позиву надзорног органа,

- да именује одговорног извођача радова, који испуњава све услове у складу са важећим Законом о планирању и изградњи и о томе обавести Београдске електране,

- да у случају промене одговорног извођача радова, о именовању истог обавести Београдске електране,

- да своје обавезе извршава у свему према техничкој спецификацији, важећој законској регулативи, и стандардима и правилима струке,

- да предметне радове изводи са пажњом доброг стручњака,

- да изради пројекат ПЗИ - Измене и допуне које су усаглашени са понуђеном опремом и конкурсном документацијом;

- да након завршене израде ПЗИ достави Београдским електранама план контроле квалитета Кључне опреме, са дефинисаним термином испитивања у фабрици (ФАТ), 

- да за време извођења радова, о свом трошку, на градилишту предузме све уобичајене мере обезбеђења, као и чувања свих материјалних добара од оштећења, или отуђења,

- да пре почетка извођења радова, а до преузимања, о свом трошку осигура до њихове пуне вредности материјал и опрему од уобичајених ризика

- да примењује одредбе важећих Закона о раду, Закона о безбедности и здрављу на раду и Закона о заштити од пожара и то како према својим ангажованим и запосленим лицима и стварима, тако и према онима који се затекну на градилишту, 

- да спроведе обуку особља Београдских електрана, у свему у складу и на начин предвиђен техничком спецификацијом,

- да приликом преузимања преда Београдским електранама комплетну документацију којом се доказује уговорени квалитет и техничке карактеристике испоручене и уграђене опреме и материјала,

- да извршава све друге налоге надзорног органа, које су у складу са природом посла и техничком спецификацијом,

- да, по окончању радова, градилиште рашчисти и очисти;

- да води грађевинску документацију и обезбеди доказе о квалитету извршених радова и уграђене опреме и материјала;

- да сву штампану документацију, која се односи на квалитет опреме и радова, и упутства за руковање, достави у 3 (три) примерка на српском језику;

- да пре уградње опреме и материјала обезбеди атесте/извештаје према техничкој спецификацији, техничким условима предметне конкурсне документације и исте у оригиналу достави на увид лицу којe врши стручни надзор над извршењем овог уговора, а копију за документацију вршиоца стручног надзора;

- да изради сву неопходну документацију за извођење радова, припремних радова (елаборат о уређењу градилишта, елаборат противпожарне заштите, елаборат о обезбеђењу темељне јаме и сл.), да изврши геодетска снимања темеља и нових објеката 

-да обезбеди присуство и учешће својих представника током испитивања, инспекције и преузимања радова, a да о извршеним испитивањима састави записник;

- да у остављеном року отклони све недостатке по примедбама надлежних органа и других вршилаца јавних овлашћења, као и Надзорног органа;

-да Београдским електранама достави пројекат изведеног објекта (у четири примерка у папирној форми и два примерка у дигиталном облику, у стандардним програмима – Word и Excel за предмер, а за графичку документацију AutoCAD) урађен у складу са важећим Законом о планирању и изградњи  и важећем Правилником у о садржини, начину и поступку израде и начин вршења контроле техничке документације према класи и намени објекта, у свему у складу са захтевима Наручилаца из техничке спецификације;

- да достави упутства за руковање, документацију за обуку као и да изврши обуку лица која буду одређена од стране Београдских електрана у свему према техничкој спецификацији;

- да сарађује са Београдским електранама током процедуре исходовања употребне дозволе и поступа по примедбама надлежног органа и његових представника у циљу отклањања недостатака;

- да, у складу са овим Уговором, отклони све недостатке који се евентуално појаве у гарантном року;

- да изврши и остале активности наведене у конкурсној документацији за предметну јавну набавку, као и прописане законима, техничким и другим прописима, нормативима и  стандардима који се примењују у Републици Србији, а за радове, услуге, материјал и опрему који су предмет овог уговора,

- након коначног преузимања у року дефинисаним стандардима за овакав тип постројења, ангажује акредитовану лабораторију за пријемна испитивања, у циљу доказивања гарантованих параметара постројења, по захтеву Београдских електрана.

Члан 5.

Детаљан динамички план из члана 4. став 1. алинеја друга мора да садржи рокове извршења свих активности предвиђених планом и неопходних за извршење уговорних обавеза оба уговарача. 
Члан 6.

У току извођења радова обавезно се води грађевинска књига и грађевински дневник који оверени од уговорних страна, представљају саставни део техничке документације уз овај уговор.
Извођач радова не може у радовима одступити од пројектно-техничке документације, изузев ако је за то добио писану сагласност Наручиоца (надзорног органа).

Уговорена вредност
Члан 7.

Укупна вредност по овом уговору по систему ''кључ у руке'' износи ------------------------ динара 

(словима: ...............................................................................................) без пореза на додату вредност, од чега цена услуге израде пројектно-техничке документације износи:

___________ динара без пореза на додату вредност, док цена радова (опреме и изведених радова) износи ___________ ________________динара без пореза на додату вредност. Укупна уговорена цена је фиксна и не може се мењати.

Плаћање уговорене цене из става 1. овог члана извршиће Министарство, док ће Београдске електране платити износ пореза на додату вредност.
Уговорена цена је фиксна за комплетан посао по систему „кључ у руке“, без накнадног обрачуна количина по јединици мере и ценом је обухваћено израда пројектне документације, испорука опреме и извођење радова на изградњи постројења на локацији Сурчинско поље - „тригенеративно постројење за снабдевање топлотном, расхладном и електричном енергијом објеката у оквиру ППППН Национални фудбалски стадионˮ, у складу са описом из техничког дела конкурсне документације, а у свему према техничким спецификацијама и осталој достављеној документацији.

Уговорена цена укључује све трошкове реализације предмета Уговора из члана 1. уговора и све зависне трошкове као што су: трошкови рада, набавку материјала и опреме, трошкове фабричких испитивања Кључне опреме која су усаглашена са Наручиоцима (ФАТ), ангажовања опреме и механизације, трошкови паковања и утовара опреме и материјала, транспорт, трошкове царине и осигурања, извођење грађевинских, грађевинско-занатских, машинских, електро и припремно-завршних радова, израде техничке документације, све трошкове везане за испуњавање одредби важећег Закона о безбедности и здравља на раду, важећег Закона о заштити животне средине, важећег Закона о заштити од пожара, трошкове прибављања средстава финансијског обезбеђења као и све друго неопходно за потпуно извршење радова који су предмет овог уговора. У укупну вредност радова улазе и неће се посебно обрачунавати сви припремни радови, завршни радови као и други пратећи радови и трошкови потребни за квалитетну организацију и извођење радова. 

Понуђена цена покрива и укључује све трошкове реализације предмета набавке тако да уговорена цена обухвата и вредност свих непредвиђених и додатних радова и вишкова радова и искључује утицај мањкова радова на уговорену цену.

Извођач радова гарантује да је опрема коју ће испоручити по овом Уговору нова, неупотребљавана, савремене конструкције и да садржи сва наведена побољшања у техничком решењу и материјалима у складу са захтеваним техничким условима, у свему у складу са техничким карактеристикама (спецификацијама) из конкурсне документације и у складу са Понудом Извођача. 

Извођач радова даље гарантује да испорука по Уговору неће имати грешке произашле из техничког решења, материјала и начина израде или из било ког другог поступка или пропуста Извођача радова, а који се могу јавити под нормалним условима погона.

Начин плаћања

Члан 8.

Наручиоци се обавезују да извођачу радова плате уговорену цену према следећој динамици:

- Аванс од _____________ (биће преузето из понуде с тим да не може бити већи од 30% од укупне цене уговора) процената од укупне уговорене цене без пореза на додату вредност. 

Наручиоци ће исту платити у року од 30 дана по пријему од стране Извођача следећих докумената :

а)  Исправног предрачуна у вредности аванса

б) Оригинал неопозиве банкарске гаранције за повраћај авансног плаћања, у складу са чланом 21. овог Уговора. 

ц) Оригинал банкарске гаранције за испуњење уговорних обавеза,  у складу са чланом 21. овог Уговора.

Извођач радова испоставља предрачун Београдским електранама, које су дужне да исти овере или неоверену врате Извођачу радова са писаним образложењем, у року до 7 (седам) дана од дана пријем, док ће Министарство извршити плаћање на рачун Извођача радова у року до 30 (тридесет) дана од дана пријема исправног предрачуна.

Авансно плаћање биће правдано пропорционално достављеним привременим ситуацијама и окончаној ситуацији.

За остатак уговорене цене плаћање ће се вршити уплатом на рачун Извођача радова, на основу привремених и окончане обрачунске ситуације и биће извршено у року до максимум 45 дана од дана пријема исправног рачуна (обрачунске ситуације).

Извођач радова ће рачуне и ситуације упућивати Београдским електранама, које су дужне да ситуацију овере или неоверену врате Извођачу радова са писаним образложењем, у року до 7 (седам) дана од дана пријемa, док ће Министарство извршити плаћање на рачун Извођача радова у року до 45 (четрдесет пет) дана од дана пријема исправног рачуна.

Начин фактурисања

Члан 9.

Пројектно-техничка документација ће бити фактурисана након примопредаје пројектне документације у складу са понуђеном ценом из обрасца структуре цене.

Привремене ситуације биће издате по степену готовости за сваку област посебно из обрасца структуре цене:

1.
Турбогенераторско постројење 

2.
Постројење за производњу топлотне искоришћењем топлоте димних гасова из турбине

3.
Постројење за производњу расхладне енергије искоришћењем топлоте димних гасова из турбине

4.
Котларница на природни гас / гасно уље са пратећим системима

5.
Хибридне расхладне куле

6.
Пумпна станица расхладних кула

7.
Пумпна станица за дистрибуцију расхладне енергије

8.
Постројење за производњу расхладне енергије – компресорски чилери

9.
Главна ТС ТИ Сурчинско поље са командном салом

10.
ТС Дистрибутивног система расхладне енергије

11.
ТС ПС расхладних кула и компресорских чилера

12.
Дизел агрегати

13.
Управна зграда

14.
МРС Природног гаса

15.
Компресорска станица природног гаса

16.
Резервоар гасног уља

17.
Претакачко место гасног уља

18.
Резервоар за ПП воду

19.
Пумпна станица ПП воде

20.
Постројење за акумулацију расхладне енергије из апсорпционих чилера

21.
Постројење за акумулацију расхладне енергије из компресорских чилера – банка леда

22.
Компресорска станица инструменталног ваздуха 

23.
Портирница

24.
Инфраструктура (машинске, хидротехничке, електро инсталације…) у границама катастарских парцела број 4715/77 и број 4715/86 КО Сурчин.

25.
Саобраћајнице, ограда и уређење комплекса 

26.
Прикључно разводно постројење

а по следећим траншама:

Привремене ситуације, након завршетка дела грађевинских радова (земљани радови, бетонски радови, конструкција) у висини 20% од уговорене укупне цене области из обрасца структуре цене, на коју се изведени радови односе.

Привремене ситуације, након завршетка машинских радова (испорука и монтажа кључне опреме на темеље) у висини 50% од уговорене укупне цене области из обрасца структуре цене, на коју се изведени радови односе.

Привремене ситуације, након завршетка електро радова (испорука и монтажа) у висини 20% од уговорене укупне цене области из обрасца структуре цене, на коју се изведени радови односе.

Извођач радова ситуације испоставља Београдским електранама, које оверава лице које врши стручни надзор и руководилац пројекта Наручилаца, или враћа са писаним образложењем Извођачу радова, у року од 7 (седам) дана од дана пријема испостављене исправне ситуације.

Београдске електране испостављене оверене ситуације упућује Министарству, које ће извршити плаћање по привременим ситуацијама у року до 45 календарских дана од дана пријема исправне ситуације.

Окончана ситуација у висини 10 % укупно уговорене цене након комплетирања свих радова, пуштању у рад и издавања Потврда о коначном преузимању.

Уз окончану ситуацију обавезно се доставља Потврда о добро извршеном послу коју оверавају лица именована као стручни надзор и руководилац пројекта наручиоца, одговорни извођач радова и руководилац пројекта Извођача, а којим се верификује да су радови наведени у рачуну (окончаној обрачунској ситуацији), у свему изведени на уговорени начин.

Испостављену окончану ситуацију оверава лице које врши стручни надзор и руководилац пројекта Наручилаца у року од 7 (седам) дана од дана пријема испостављене ситуације, или исту у датом року враћа Извођачу радова са писаним образложењем.

Испостављени рачун по окончаној ситуацији Министарство ће платити на текући рачун Извођача радова у року до 45 календарских дана од дана пријема исправног рачуна. Окончаном ситуацијом обухватају се све испоруке и сви радови изведени на основу уговора.

Целокупно фактурисање односи се на испоруке и радове које Извођач радова извршава према Београдским електранама. 

Рок за извршење уговорних обавеза

Члан 10.

Рок за извршење уговорених обавеза на „Тригенеративно постројење за производњу топлотне, расхладне и ел. енергије (енергетски блок): Израда пројектне документације и извођење радова на изградњи постројења на локацији на локацији Сурчинско пољеˮ је 730 дана од ступања Уговора на снагу, али не касније од 01.12.2026. године. 

Члан 11.

Уколико Извођач радова својом кривицом не изврши своје уговорне обавезе у роковима предвиђеним овим уговором, односно не оконча радове у уговореном року, Наручиоци имају право одредити Извођачу радова накнадни примерени рок и наплатити Извођачу радова уговорну казну из члана 14. овог уговора, или активирати средство финансијског обезбеђења за испуњење уговорних обавеза као и право на раскид Уговора када се достигне максимална вредност уговорне казне.

Члан 12.

Рок за завршетак радова може се продужити на захтев Извођача или Наручилаца ако у уговореном року наступе следеће околности:

· поступање трећих лица без кривице Уговорних страна;

· прекид радова изазван актом надлежног органа, за који нису одговорне Уговорне стране;

· временске неприлике које нису могле да се предвиде у тренутку потписивања Уговора, а које би битно утицале на сигурност и безбедност радова, објеката, опреме и радне снаге;

· накнадни радови, који нису могли бити предвиђени у поступку уговарања, сагласно Закону о јавним набавкама;

· непредвиђени радови, за које Извођач радова није знао или није могао знати да се морају извести, у поступку уговарања,;

· виша сила коју признају постојећи прописи;

· остале објективне околности које не зависе од воље Уговорних страна.

Уговорне стране су обавезне да о продуженом року сачине анекс овом уговору.

Виша сила 

Члан 13.

Под дејством више силе сматра се случај који ослобађа од одговорности за извршавање свих или неких уговорених обавеза, као и за накнаду штете за делимично или потпуно неизвршење уговорних обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања. 

Уговорна страна којој је извршавање уговора онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ниједан трошак, или губитак једне и/или обе Уговорне стране, који је настао за време трајања више силе као њена последица, не сматра се штетом коју је обавезна да надокнади друга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (словима: тридесет) календарских дана, Уговорне стране ће се писменим путем договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

У случају из претходног става овог члана Уговора Наручиоци ће поступати у складу са чланом 163. Закона.

Уговорна казна за кашњење

Члан 14.

Уколико Извођач радова, својом кривицом, касни и не изведе радове у уговореном року обавезан је да за сваки дан закашњења плати Наручиоцима износ од 0,01 % укупне цене уговорених радова, с тим да укупан износ уговорне казне не може прећи 5% укупне цене уговорених радова.

Наручиоци имају право на наплату уговорне казне, уз издавање одговарајућег обрачуна, са роком плаћања од 15 дана од датума издавања истог.

У случају пријема радова код којих је прекорачен рок извршења, Наручиоци ће саопштење о задржавању права на уговорну казну у складу са чланом 273. став 5. Закона о облигационим односима, дати Извођачу радова у писаном облику без одлагања, а најкасније у року од три дана од дана пријема конкретних радова. 

Право Наручилаца на наплату уговорне казне не утиче на њихово право да захтевају накнаду стварне штете до укупне вредности овог Уговора, као ни на право на активирање положеног средства финансијског обезбеђења.

Уговорна казна због неиспуњења гарантованих вредности Постројења

Члан 15.

У случају да Извођач радова не испуни уговорне обавезе које се односе на гарантоване вредности постројења, према захтевима датим у Техничким карактеристикама (спецификацијама), обавезан је да Наручиоцима плати уговорну казну из овог члана.

Све гарантоване вредности  постројења, као и обрачун уговорне казне за њихово недостизање детаљно су дефинисани у  Техничким карактеристикама (спецификацијама). Уколико је вредност овакве уговорне казне већа од 10% Укупно уговорене цене Наручиоци имају право да једнострано раскину овај Уговор и од Извођача захтева накнаду обичне штете, до износа уговорене вредности овог Уговора.

Специфична потрошња енергије – Захтевани гарантовани параметри Постројења су дефинисани у Техничкој спецификацији. Уколико гарантоване перформансе нису испуњене, Извођач ће платити Наручиоцима 0,5% уговорене вредности дела постројења (области из Обрасца структуре цене) за сваких целих 1% одступања од гарантоване специфичне потрошње енергије.

Бука – Уколико опрема не задовољи гарантоване параметре нивоа буке, Извођач ће добити разумно време да поправи све неправилности и отклони недостатке. Након што отклони квар, Извођач неће имати никакву другу одговорност према Наручиоцима за те недостатке.

Надзор над извршењем уговорних обавеза
Члан 16. 

Наручиоци ће вршити стручни надзор над извођењем радова преко надзорног органа који представља Београдске електране по свим техничким и другим питањима у реализацији овог уговора. 
Извођач је дужан да по примедбама датим од стране надзорног органа приступни одмах, али најкасније у року од 3 радна дана од дана пријема писаног обавештења од стране надзорног органа. 

Извођач радова је дужан да омогући вршење стручног надзора над извођењем радова где се обављају активности за потребе извођења уговорених радова. 

Извођач радова је дужан да поступи по свим писaним примедбама Наручилаца и Надзорног органа, те да по тим примедбама отклони, о свом трошку, недостатке или пропусте. 
Квалитет материјала и опреме 

Члан 17.

Извођач је дужан да испоручи и угради опрему и материјал који у свему одговарају усвојеној понуди, техничкој спецификацији уз исту, као и техничким условима и захтевима из конкурсне документације.

Уколико се у току извођења радова утврди да материјал и опрема не одговара квалитету захтеваном техничком спецификацијом, Наручиоци задржавају право да, у року од 7 (седам) дана од дана пријема, захтева од Извођач радова да изврши и допунске провере квалитета материјала и опреме који се уграђује. Извођач радова је дужан да без одлагања изврши допунску проверу квалитета.

Члан 18.

Београдске електране, у своје име а за рачун Наручилаца, и Извођач потписују Записник о допреми Кључне опреме, из члана 1. овог Уговора, на градилиште.  Опрема остаје код Извођача радова на чувању и одржавању на одговарајући начин и Извођач радова прихвата ризик од оштећења, губитка наведене опреме или њеног дела, до издавања Уверења о прелиминарнoм преузимању Постројења.

Приликом обостраног потписивања овог Записника утврђује се количина допремљене Кључне опреме, као и да

· да ли је испоручена одговарајућа количина;
· да ли је опрема испоручена у оригиналном паковању;
· да ли је опрема без видљивог оштећења.

Члан 19.

Потврда о прелиминарном преузимању Постројења

Након свих испорука Опреме, успешно завршених монтажних радова и пуштања у рад Постројења (описаних у Техничким карактеристикама - спецификацијама), као и спроведеним обукама особља Београдских електрана, Потврде о прелиминарном преузимању Постројења ће издати Београдске електране, у своје име а за рачун Наручилаца, чиме се стичу услови за почетак Пробног рада и периода Оптимизације Постројења, на начин предвиђен овим чланом Уговора. 

Пробни рад траје 7 (седам) дана од дана прве синхронизације генератора на електроенергетску мрежу, након чега наставља да тече период Оптимизације у трајању од 30 (тридесет) дана. Особље Београдских електрана управља радом Постројења током Пробног рада уз надзор и контролу Извођача.

Пробни рад треба да се обавља делом у променљивим условима рада уз стартовање опреме, а делом при устаљеним условима рада, а од тога непрекидно 48 часова са пуним оптерећењем. У случају да Београдске електране, не могу да обезбеде рад постројења са пуним оптерећењем, у року од 14 дана од дана почетка трајања Пробног рада, Пробни рад ће се сматрати успешним. Београдске електране одређује дневно погонско време и оптерећење имајући у виду стање у ЕЕС и погонске прописе.

Ако се током Пробног рада, рад са 48 часова под пуним оптерећењем не може постићи из разлога који се могу приписати Извођачу, он се обавезује да отклони утврђене недостатке. Након тога, приступиће се поновном извршењу Пробног рада са пуним оптерећењем. Уколико су прекиди током Пробног рада неуобичајено чести, или ако наставак Пробног рада представља било какву опасност, Београдске електране имају право да прекину Пробни рад, пошто о томе, у своје име за рачун Наручилаца, обавесте  Извођача. У том случају одређује се Извођачу рок да Постројење доведе у стање захтевано Уговором. По поновном пуштању у рад, трајање Пробног рада се рачуна од тог дана.

Извођач о свом трошку обавља сва дотеривања и поправке у Пробном раду неопходна за неометан рад постројења.

Oбавеза Београдских електрана је да током Пробног рада је обезбеде све потребне енергенте и радне флуиде, ближе дефинисане чланом 4. овог Уговора, у потребним количинама за нормални Пробни рад. 

За време извођења радова на градилишту  и током Пробног рада Извођач организује обуку за будуће погонско особље које одреде Београдске електране.

Извођач је у обавези да изврши оптимизацију и регулацију свих процеса (подешавање рада Постројења, подешавање задатих алгоритама и слично) у циљу достизања гарантованих параметара постројења у року од 30 дана (током трајања Оптимизације).

Након извршене оптимизације, Извођач је у обавези да Београдским електранама достави комплетан преглед, у форми табеле, спроведених мера оптимизације.

Потврда о коначном преузимању Постројења

Након успешног Пробног рада и периода Оптимизације дефинисаних у ставу изнад овог члана, те по добијању захтева Извођача формира се Стручна комисија Београдских електрана која врши у своје име а за рачун Наручилаца, примопредају односно преузимање Постројења, која се састоји од Техничког пријема и Коначног обрачуна. 

На основу налаза Комисије Наручиоци су дужни да у року од 30 (словима: тридесет) дана од дана пријема захтева Извођaчa радова: 

-
Издају Извођaчy Потврду коначном о преузимању Постројења или

-
Одбије захтев уз образложење и наведе радове који Извођaч мора да обави и понови одговарајућа испитивања, као и рок у коме мора да се изведе поправка.

Уколико Наручиоци не издају Потврду о коначном преузимању Постројења или не одбије захтев Извођача у року од 30 (словима: тридесет) дана од дана пријема захтева Извођaчa и ако се Радови у значајној мери подударају са захтевима из Уговора, сматраће се да је Потврда издата, последњег дана у оквиру наведеног рока.

Гаранција за квалитет уграђених добара и изведених радова 

Члан 20.

Извођач гарантује да ће комплетни Радови (набавка и уградња опреме) у целости одговарати захтевима Наручиоца из Техничких карактеристика (спецификација).

Гарантни рок за допремљену Опрему из члана 1. ово Уговора износи _________ (минимум 36 словима: тридесет и шест) месеци од дана записнички констатоване допреме на локацију Наручиоца (што се констатује Записником), односно ________ (минимум 24 словима: двадесет четири) месеца од дана издавања Потврде о коначном преузимању Постројења, шта год се деси раније.

Гарантни рок за изведене Радове из члана 1. ово Уговора износи __________(минимум 24 словима: двадесетчетири) месеца од дана од дана издавања Потврде о коначном преузимању Постројења.

До истека гарантног рока Извођач је обавезан да изврши све поправке, модификације и подешавања, која су настала на основу недостатка Опреме а која су потребна за испуњење захтева из Уговора, као и да замени све делове и опрему за које се установи да су неисправни из разлога који се не могу приписати Наручиоцима.

Гарантни рок за изведене радове или опрему, након отклањања квара, продужава се на следећи начин: 

а) у случају мање поправке и/или у случају мањег квара на изведеним радовима, Гарантни рок се продужава за период који је једнак периоду током којег Наручилац није био у могућности да користи изведене радове и /или опрему, и/или део опреме;  

б) ако је обим дефекта толики да је његово отклањање извршено заменом или великом поправком опреме или дела опреме, или отклањањем већег квара или тако што је Извођач поновио значајан део изведених Радова и /или Услуге, тада ће Гарантни период за релевантну опрему, део опреме и/или изведене радове поново почети да тече од датума отклањања квара и успешног завршетка поновљеног тестирања перформанси. 

Ни у ком случају тако продужени гарантни рок неће прећи трајање иницијалног гарантног периода увећаног за додатних 12 месеци.

Ако је утврђени недостатак настао због погрешне конструкције дела опреме и кoд извођења радова, Извођач је обавезан да отклони грешке на свим осталим деловима опреме и извeденим радовима, који с обзиром на њихову примену имају исту такву погрешну конструкцију, чак иако на њима није дошло до квара.

У току Гарантног рока, Извођач остаје у обавези да у случају потребе, а на образложени захтев Београдских електрана, поново доведе на локацију Наручилаца потребно особље ради испуњења његових обавеза из Гарантног рока. 

Уколико се покаже потребним, Београдске електране ће у писменој форми упутити позив Извођачу за отклањање недостатака, а Извођaч је дужан да изађе на терен у року од 3 дана по пријему позива, те започне са отклањањем грешака без одлагања Извођач је дужан да почне са отклањањем недостатака најкасније у року од 3 (три) дана по пријему позива.

Све обавезе из гарантног рока Извођач је дужан да изврши што је пре могуће, водећи рачуна о захтевима експлоатације.

Ако Извођач, иако позван у претходно наведеном року не почне отклањање недостатака без одлагања, Београдске електране, у своје име а за рачун Наручилаца, могу саме, или преко трећих лица, да приступи отклањању недостатака без сагласности Извођача, а на трошак Извођача у складу са реалним тржишним ценама.

Извођач не одговара за поправке, прилагођавања и замене које, без писмене сагласности Извођача учине Београдске електране или треће лице по његовом налогу, осим ако се Извођач није одазвао њиховом позиву.

До истека гарантног рока Извођач сноси све трошкове замене, поправке, модификације, дотеривања и регулисања, као и транспорта, изузев трошкова који настају услед нехата особља Београдских електрана или погона који није обављен по Упутствима за погон и одржавање.

У случају да извођач не отклони недостатке из претходног става Наручиоци имају право да активира средство обезбеђења за отклањање недостатака у гарантном року. 

Средства финансијског обезбеђења 

Члан 21.

За поврат аванса

Извођач се обавезује да у року од 30 (тридесет) дана од дана потписивања уговора, преда Наручиоцима – Министарству преко Београдских електрана банкарску гаранцију за повраћај аванса, која ће бити са клаузулама: неопозива, безусловна, наплатива на први позив и без права на приговор. Банкарска гаранција за поврат аванса издаје се у висини уговореног аванса, са роком важности тридесет дана дужим од рока за завршетак посла. Ако се за време трајања уговора промене рокови за извршење уговорне обавезе, важност банкарске гаранције за поврат аванса мора да се продужи. 

Наручиоци ће уновчити дату банкарску гаранцију за повраћај аванса у случају да изабрани понуђач не буде извршавао своје уговорне обавезе и вредношћу примљених исправних рачуна код наручиоца не оправда примљени аванс. 

Вредност банкарске гаранције ће се смањивати пропорционално оправданом авансу. Оверене и прихваћене привремене ситуације биће основ за умањење банкарске гаранције.

За испуњење уговорне обавезе  

Извођач се обавезује да у року од 30 (тридесет) дана од дана потписивања уговора, преда Наручиоцима – Министарству преко Београдских електрана банкарску гаранцију за испуњење уговорне обавезе, која ће бити са клаузулама: неопозива, безусловна, наплатива на први позив и без права на приговор. Банкарска гаранција за испуњење уговорне обавезе издаје се у висини од 10 % од укупне вредности уговора без ПДВ-а, са роком тридесет дана дужим од рока за завршетак посла. Ако се за време трајања уговора промене рокови за извршење уговорне обавезе, важност банкарске гаранције за испуњење уговорне обавезе мора да се продужи. 

Наручиоци ће уновчити банкарску гаранцију за испуњење уговорних обавеза у случају да Извођач радова не изврши своју уговорну обавезу у року и на начин предвиђен уговором.

За отклањање недостатака у гарантном року  

Извођач се обавезује да у року од 30 (тридесет) дана од дана издавања Потврде о коначном преузимању постројења преда Наручиоцима - Министарству преко Београдских електрана банкарску гаранцију за отклањање недостатака у гарантном року, која ће бити са клаузулама: неопозива, безусловна, наплатива на први позив и без права на приговор. Банкарска гаранција за отклањање недостатака у гарантном року се издаје у висини 5% од укупне вредности уговора, без ПДВ-а. Рок важења банкарске гаранције мора бити 30 (тридесет) дана дужи од гарантног рока. Наручиоци ће уновчити банкарску гаранцију за отклањање недостатака у гарантном року у случају да изабрани понуђач не отклони рекламирани недостатак који би могао да умањи могућност коришћења предмета уговора у гарантном року.

Све банкарске гаранције морају гласити на Министарство финансија.
Осигурање, обезбеђење и чување градилишта и сношење ризика

Члан 22.

Извођач је дужан да пре почетка извођења радова, а до коначног преузимања, о свом трошку осигура до њихове пуне вредности материјал и опрему од уобичајених ризика (пожар, удар грома, олуја, град, манифестације и демонстрације,, поплава, бујица, висока вода, клизање тла, одроњавање земљишта, лом опреме и грађевинско/монтажне незгоде, грешке у извођењу радова, лом или деформација опреме, грешке у пројектовању, димензионисању и избору материјала, хаварија током пробног погона и одговорност према трећим лицима...). 

Трошкови осигурања укалкулисани су у уговорену цену.

Извођач је дужан да за време извођења радова, о свом трошку, на градилишту предузме све уобичајене мере обезбеђења сигурности објекта, радова, опреме, уређаја и инсталација, радника, пролазника, чувања свих материјалних добара од оштећења или отуђења, као и да организује и спроводи заштиту на раду својих радника према Закону о безбедности и здрављу на раду и својим актима, да се придржава и спроводи мере противпожарне заштите према актима Наручиоца. 

Извођач сноси пуну одговорност и у обавези је да надокнади Наручиоцима сву евентуално претрпљену штету, у случају да не поступи у свему на начин из претходног става.

Члан 23.

Извођач радова се обавезује да уклони шут са градилишта као и сав остали отпад настао при извођењу радова, уз претходну најаву и сагласност Београдских електрана о садржају шута и отпада који се уклањају са градилишта. Такође се обавезује да ће са отпадним материјама поступати у складу са важећом законском регулативом. Отпадне материје се морају одлагати на унапред одређеним местима која поседују Дозволу за складиштење отпада, уз обавезу достављања Документа о кретању отпада.

Извођач радова се обавезује да одмах обештети Наручиоце за штету насталу употребом унетих супстанци.

Члан 24.

Од почетка извођења радова до њиховог коначног преузимања ризик случајне пропасти и оштећења радова, материјала и опреме сноси Извођач радова, а после коначног преузимања Београдских електрана.

Раскид уговора

Члан 25.

Свака од уговорних страна може  раскинути овај Уговор у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде уговора, у смислу одредаба Закона о облигационим односима. 

Страна која жели да раскине уговор дужна је да о томе у разумном року писаним путем обавести другу страну.

Раскидом уговора не престаје евентуална обавеза да се накнади стварна штета проузрокована другој уговорној страни али до укупне вредности овог Уговора, а, такође, раскид нема утицаја ни на решавање евентуалних спорова и уређивање права и обавеза насталих пре раскида.

Уговорна страна која је одговорна за раскид уговора дужна је да другој уговорној страни надокнади  стварну штету, али до укупне вредности овог Уговора.

Прелазне и завршне одредбе

Члан 26.

Све евентуалне спорове који настану у извршењу овог уговора уговорне стране ће настојати да споразумно реше. 

У случају да се спор не може решити споразумно надлежан је Привредни суд у Београду за решавање истог.

Члан 27.

На све оно што није регулисано овим уговором примењиваће се Закон о облигационим односима, Закон о планирању и изградњи, референтне узансе и други важећи прописи.

Члан 28.

Све измене и допуне овог Уговора важе само ако су начињене у писаној форми и потписане од обе уговорне стране.

Члан 29.

Уговорне стране су сагласне да, у складу са одредбама члана 436. став 2. Закона о облигационим односима, Извођач нема права да изврши пренос потраживања на трећа лица без сагласности Наручилаца. 

Члан 30.

Овај Уговор ступа на снагу даном потписивања од овлашћених лица испред обе уговорне стране, а производи правно дејство од дана достављања средстава финансијског обезбеђења до извршења уговорних обавеза оба уговарача.

Члан 31.

Овај Уговор је сачињен у 6 (шест) истоветних примерака, од којих су 2 (два) примерка за Извођача, а 4 (четири) за Наручиоце.

